Leikarinn Justin Theroux er mikill stórborgarkall . Hann segir New York vera fyrstu ástina sína en er einnig mjög hrifinn af Tókýó . Finnst honum hann alltaf vera í stuttan tíma í Tókýó og sagði í viðtali við GQ að borgin taki sífelldum breytingum . Margir eiga sínar uppáhaldsborgir og sína uppáhaldsstaði í borgunum . Þegar Theroux hugsar hins vegar um Tókýó er ástæðan allt önnur . „ Það er alltaf eins og það sé ekki nægur tími í Tókýó . Ástæðan fyrir því að þú kemur alltaf aftur er sú að það er erfitt að átta sig á staðnum . Tókýó er lífvera sem heldur áfram að stækka og þróast , “ segir leikarinn . „ Staðir sem voru þar fyrir þremur árum eru ekki til lengur en núna hefur eitthvað komið í staðinn . Staðir sem voru þar fyrir tíu árum eru pottþétt ekki til en þú átt góða minningu frá þeim . “ Leikarinn segir borgina vera rökrétta . Þegar fólk er kvefað notar það grímu í stað þess að heilsa öðru fólki með faðmlagi eins og gert er víða . Hann segir fólk í Tókýó einnig mjög kurteist . Leikarinn er lítið fyrir að taka í hendurnar á fólki og vill frekar hneigja sig . Hann segir einnig órökrétt að vera allaf að snerta annað fólk . Í 7 - Eleven-búðum eru myndir á gólfinu svo fólk fari í rétta röð . Hann er ánægður með allar reglurnar og ef fólk fer eftir þeim er það eins og lauf í vindi í Tókýó . Theroux er líka ánægður með að það er ekki hávær tónlist á veitingastöðum . Segir hann fólk tala saman á mýkri hátt í staðinn . „ Þú getur í alvöru slakað á í Tókýó á meðan ég held að þú getir það ekki í New York af því að það er svo lítið pláss og fólk tekur svo lítið tillit til hvert annars . “ New York-búinn Theroux segir reyndar erfitt að fljúga frá New York til Tókýó vegna tímamismunarins . Til þess að bæta líðan sína reynir hann að borða áður en hann fer í flug og sofa eins mikið og hann getur . Hann horfir frekar á teiknimyndir og sofnar yfir þeim í stað spennandi bíómynda . Fyrsti dagurinn er oftast erfiður þegar flugþreyta er annars vegar en svo jafnar hann sig .